section_heading: O albumu
paragraph_text: Izvorni rad na skladbama za album počeo je već 2000. godine kad je pjesma "Idom" bila objavljena na CD-u glazbe za seriju Tekkōki Mikazuki; u pitanju je demouradak koji je sadržavao dijelove koji su kasnije bili iskorišteni za pjesme "Dire", "Consequence" i "Aftermath". Zvuk na albumu bio je djelomični odmak od prethodnih albuma skupine, Heavy as a Really Heavy Thinga i Cityja. Devin Townsend češće pjeva nego prije, ali također izvodi i death growlove i vriskove. Također, umjesto pjesama u stilu ekstremnog metala/industrial metala koje su se nalazile na Heavy as a Really Heavy Thingu i Cityju, mnoge su pjesme bile strukturirane i producirane na način sličniji tradicionalnom death metalu. Sveopća atmosfera mračnija je i ozbiljnija te sadrži manje ironičnog humora od ostalih SYL-ovih uradaka. Grub producijski stil pogotovo se razlikuje od ostalih albuma na kojima je Devin bio producent; kasnije će opisati album "tamnim" i "jezivim"<ref>  te je tvrdio da ga je "snimio uz minimalan trud". Malo različit zvuk na ovom albumu može se djelomično objasniti i činjenicom da je drugi gitarist, Jed Simon, svirao većinu ritmičkih dijelova na gitari. Razlog tome bilo je Townsendovo istovremeno snimanje i produkcija albuma Accelerated Evolution The Devin Townsend Banda, koji je bio objavljen samo nekoliko tjedana poslije. U intervjuu s časopisom Enslain Magazine bubnjar Gene Hoglan komentirao je grublji zvuku na albumu: "Idući je album izašao 2003. godine i zvao se poput grupe, "SYL", to je bio malo grublji, osnovniji album, nismo željeli ponoviti "City" jer je "City" imao jako puno semplova te su nas nazivali industrijalnim sastavom i svim takvim sranjima, a kad smo napravili "SYL" voljeli smo biti poznati kao metal grupa, stoga je to bio samo vrlo grub metal uradak, nije tu bilo pretjeranih semplova ili klavijatura pa čak ni vokala sa slojevima, pa nas je to dovelo do 2004. godine kad smo počeli skladati "Aliena".